עומר דוסטרי

עומר דוסטרי (נולד ב-24 בספטמבר 1986) הוא דובר ראש הממשלה בנימין נתניהו. דוסטרי הוא דוקטור למדעי המדינה בהשכלתו, ובעברו שימש איש תקשורת וחוקר בתחומי צבא, אסטרטגיה וביטחון לאומי. דוסטרי פרסם מאמרים רבים בתחומי הפוליטיקה, כלכלה, חברה, מדיניות חוץ וביטחון; וכן מחקרים וניירות עמדה במסגרת "מכון ירושלים לאסטרטגיה ולביטחון" (JISS) וצוות המחקר של תנועת הביטחוניסטים.

== קורות חייו ==
דוסטרי נולד וגדל בראשון-לציון. למד בתיכון הגימנסיה הריאלית. לאחר שחרורו מצה"ל, למד לתואר ראשון במדעי המדינה ובתקשורת באוניברסיטת אריאל, במהלכו שימש עוזר מחקר לפרופסור אלכסנדר בליי. בהמשך למד לתואר שני במדעי-המדינה באוניברסיטת תל אביב, בה שימש עוזר מחקר בתחום הסייבר בסדנת תל אביב למדע, טכנולוגיה וביטחון. עבודת התזה שלו במסגרת התואר השני ("אסטרטגיית הכפייה של שחקנים מדינתיים מול שחקנים תת־מדינתיים: בחינת וניתוח העימות האלים בין ישראל וחזבאללה בשנים 2000–2015 והשפעת מלחמת לבנון השנייה על ממד ההרתעה של ישראל") זכתה בשני פרסי מחקר - פרס "קרן ענבר" ומלגת מחקר על-שם גד יעקובי. במהלך לימודיו לתואר השני התמחה במכון למחקרי ביטחון לאומי.

בשנת 2022 השלים דוסטרי את לימודיו לתואר שלישי בתחום צבא וביטחון במחלקה למדעי המדינה באוניברסיטת בר-אילן. עבודת הדוקטורט שלו עסקה בתחרות האסטרטגית (מלחמה עקיפה) בין ישראל לבין איראן וחזבאללה, וכותרתה: [https://www.academia.edu/84777627/דגמים_של_עימות_באזור_האפור_ותפקידם_של_שחקנים_לא_מדינתיים_בראי_אסטרטגיית_הכפייה_מקרי_הבוחן_של_ישראל_איראן_וחזבאללה "דגמים של עימות באזור האפור ותפקידם של שחקנים לא-מדינתיים בראי אסטרטגיית הכפייה: מקרי-הבוחן של ישראל, איראן וחזבאללה".]

החל משנת 2013 החל דוסטרי לכתוב מאמרי-דעה, טורים ופרשנויות במגוון עיתונים ואתרי חדשות בישראל. כתביו התפרסמו בין-היתר בעיתוני ובאתרי החדשות הארץ, nrg, ynet, מקור ראשון, וואלה, דה-מרקר, ישראל היום ומידה. בין השנים 2016–2018 עבד כעורך חדשות ואקטואליה ב"כאן חדשות", בתאגיד השידור הישראלי. לקראת הבחירות לכנסת העשרים צורף לצוות הדוברות וההסברה בקמפיין הבחירות של מפלגת הליכוד.

השקפותיו של דוסטרי ידועות כשמרניות. בתחום הכלכלי הוא תומך בכלכלת שוק, כאשר הוא מרבה לבקר בכתביו את התכנון המרכזי של הכלכלה הישראלית וכותב על הצורך בצמצום המעורבות הממשלתית בכלכלה ובחיי הפרט, האסדרה והבירוקרטיה, כתנאי לחירות האזרח ולמטרת צמיחת המשק והורדת יוקר המחיה. דוסטרי משתייך לזרם המתנגדים לאקטיביזם שיפוטי ולהתערבות היתרה, כפי שהוא רואה אותה, של מערכת המשפט בעבודת הרשות המחוקקת והרשות המבצעת. השקפותיו הפוליטיות מזוהות עם הימין הישראלי, והשקפותיו המדיניות מתיישבות עם אסכולת הריאליזם.

== מחקריו ==
מחקריו של דוסטרי עוסקים בתחום הפילוסופיה והתיאוריה הצבאית, וכן בתחום הביטחון הלאומי ובכלל זה אסטרטגיה צבאית, הכפייה וההרתעה, הטרור, היחס בין הטרור לפשיעה פלילית ומדיניות חוץ.

===מאמרים נבחרים===
*
*
*
*
*
*
*
*
*
*
*
*
*
*
*
*

==קישורים חיצוניים==

* [https://jiss.org.il/he/author/omdostri/ פרטיו ומחקריו של עומר דוסטרי] במכון ירושלים לאסטרטגיה ולביטחון
* [https://www.haaretz.co.il/misc/writers/WRITER-1.1934480 מאמרים של עומר דוסטרי] באתר הארץ
* [https://news.walla.co.il/category/4964 מאמרים של עומר דוסטרי] באתר וואלה
* [https://mida.org.il/author/omer-dostri/ מאמרים של עומר דוסטרי] באתר מידה
* [https://www.google.com/search?q=עומר+דוסטרי+ישראל+היום&oq=עומר+דוסטרי+ישראל+היום&aqs=chrome..69i57.3535j0j4&sourceid=chrome&ie=UTF-8 מאמרים של עומר דוסטרי באתר] ישראל היום
* [https://www.themarker.com/misc/search-results?searchType=textSearch&text=עומר+דוסטרי&simpleSearch=simpleSearch מאמרים של עומר דוסטרי באתר] דה-מרקר
* [https://www.google.com/search?q=עומר+דוסטרי+NRG&oq=עומר+דוסטרי+NRG&aqs=chrome..69i57j69i60.3248j0j7&sourceid=chrome&ie=UTF-8 מאמרים של עומר דוסטרי באתר] nrg

== הערות שוליים ==

קטגוריה:סגל מכון ירושלים לאסטרטגיה ולביטחון
קטגוריה:דוברים ישראלים
קטגוריה:דוברי ראש הממשלה
קטגוריה:אנשי תקשורת ישראלים
קטגוריה:פובליציסטים ישראלים
קטגוריה:בוגרי הגימנסיה הריאלית
קטגוריה:בוגרי אוניברסיטת אריאל
קטגוריה:פעילי הליכוד
קטגוריה:ישראלים שנולדו ב-1986